Tuliszków
Tuliszków (saksa keeles Tuliszkow, 1943–1945 Tulischau) on linn Poolas Suur-Poola vojevoodkonnas Tureki maakonnas, Tuliszkówi valla halduskeskus. Tuliszków asub Koninist umbes 17 km lõunas. Tuliszków sai linnaõigused enne 1458. aastat. Teise Poola jagamise tagajärjel läks linn 1793. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tulemusel läks Tuliszków 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Tuliszków linnaõigused, kuid sai need 1919. aastal tagasi.